&nbsp;

<hr style="border-color: #999999; border-width: 1px;" />

<h3>תכנון וייצור משרביות בחיתוך לייזר מעץ או ממתכת לפי מידה ועיצוב הלקוח. משרביות מעוצבות למחיצות לבית, למשרד או לגינה בגימור מוקפד ובאיכות גבוהה.</h3>
משרביות הינן קונסטרוקציה אדריכלית שמקורה מהאדריכלות הקלאסית האסלאמית. משרביה בפירושה העברי היא "סבכה". באופן קצת יותר מפורש משרביה היא מבנה מעץ או מתכת שלרוב מעוצב לפי צורה החוזרת על עצמה בדפוסים ובכך יוצרת חורים קטנים המאפשרים מעבר של אור מצד אחד אך מצד שני לא חושפים את אותו הצד לעיניו של המסתכל מהצד השני. פעם אולי היו חותכים את משרביות במסורים וסכינים, מגלפים או מנפחים אותם ואילו היום, הכלים המודרניים יותר מאפשרים לנו דיוק ועבודה מקצועית יותר שמבטיחה את העיצוב הכי קרוב לשלמות.
<h4 style="text-align: justify;">שימושן של משרביות</h4>
<p style="text-align: justify;">משרביות כאמור נולדו בעולם האסלאמי-ערבי ושימשו את האנשים בתקופות קודמות ועד היום ביצירת הפרדה בין חוץ הבית לפנימו, בדומה לסוג של גדר או מרפסת. ההבדל הברור אמנם בין משרביות לגינה מגודרות הוא כמובן העובדה שהמסתכל מבחוץ אינו רואה את הבפנים.  המשרביות יכולות להיבנות מעץ או מתכת ולעיתים גם מאבן ונפוצות במדינות ואזורים רבים על גבי הגלובוס.</p>
<p style="text-align: justify;">במקור, נועדו המשרביות להיות לשימוש לנשים המוסלמיות שלא עזבו את ביתן ורצו לראות את המתרחש בחוץ, מבלי להיראות בעצמן כלפי חוץ ולכן היו נבנות בקומה השניה במקרים רבים. כיום אמנם מנהג זה הצמצם מאוד והמשרביה משמש כאלמנט עיצובי תרבותי וכאמצעי קישוט יעיל ואסטטי.</p>
<p style="text-align: justify;">המשרביה אמנם לא משמשת רק כאלמנט עיצובי. ש לה תפקיד חשוב בויסות טמפרטורה. במדינות חמות כמו מדינות ערב והמזרח התיכון המשרביה נעשית חשובה במיוחד כיוון שהיא מאפשרת כניסת אוויר דרך הרווחים הקטנים ובכך יוצרת אוורור טבעי אך מונעת את כניסת אורה של השמש היוקדת ובך בעצם מאפשרת את הקירור של הבית באופן טבעי.</p>

<h4 style="text-align: justify;">משרביות בעידן המודרני</h4>
<p style="text-align: justify;">כיום משרביות שמרו את מעמדן כפריט עיצובי המשויך בעיקר לתרבות האסלאמית אך לא רק. אדריכלים רבים משתמשים כיום במשרביות בין אם לקישוט ועיצוב המתחם או המבנה אותו הם מתכננים לבנות, ובין אם בשימושיו כאמצעי קירור והצללה מיוחד ואסטטי באופן יוצא מן הכלל. בישראלי החמה המשרביות אינן פריט נדיר, וכנגד מזג האוויר החם, במיוחד בעונות החמות כמו האביב והקיץ, הן נעשות יעילות במיוחד.</p>
<p style="text-align: justify;">עם זאת, משרביות בימינו כבר לא צריכות להיות מגולפות או מנופחות לצורתן. הטכנולוגיה החדישה והמדויקת ביותר לחיתוכן ובעצם יצורן של משרביות באופן מסחרי הוא חיתוך בלייזר. חיתוך בלייזר היא טכניקה המנצלת את האנרגיה של קרן לייזר ממוקדת לחיתוך. הקרן ממיסה או מאדה את החומר שחותכת ובכך יוצרת חתך נקי ומדויק במיוחד, כיוון שלרוב דקה מאמצעי חיתוך אחרים.</p>
<p style="text-align: justify;">בפריטים סבוכים ובעלי פרטים רבים, חיתוך בלייזר נחשב כטכניקה מומלצת ביותר. החיתוך נעשה דרך מכונה באופן ממוחשב ומקודד ולכן משאיר מעט מאוד מקום לטעויות אנוש ומאפשר את הדיוק והסימטריה המרבית שלא תמיד מושגת בעבודת יד, במיוחד בעבודה כה מורכבת.</p>