<h3>תכנון וביצוע עבודות כרסום CNC ועיבוד שבבי מדויקות. כרסום מתקדם בסוגי מתחת שונים, פח, עץ וחומרים פלסטיים עם ניסיון של שנים.</h3>
כרסום CNC הוא עבודת אמנות לכל דבר. תהליך עיבד של חומרים שונים כגון עץ, מתכת או פלסטיק, באמצעות מכונות כרסום ומחרטות ממוחשבות ומתוחכמות מאפשר ליצור פריטים כיד הדמיון ברמת דיוק הגבוהה ביותר.

[gallery link="file" size="large" ids="2049,2047,2048,2050,2051,2052"]

אנחנו נוהגים לא לשים לב למקור החפצים בהם אנחנו משתמשים. אם תעצרו לרגע ותתבוננו סביב, תגלו שעיבוד שבבי וכרסום CNC בפרט משמש אותנו בהמון תחומים וחפצים רבים מחיי היומיום מיוצרים בשיטה זו. חלקים לתעשיית הרכב והתעופה, תעשייה צבאית, ציוד רפואי, צעצועים, כלי בית וכלי עבודה, דפוס, פרטי ריהוט - כמעט כל תחום שתעלו על דעתכם יכלול פריטים שנוצרו בקסם הזה שנקרא כרסום CNC.

כחלק מהתחום הרחב של עיבוד שבבי גם כרסום CNC עוסק בהקניית צורה רצויה לחומר מסוים על ידי הורדת עודפי החומר. החומר יורד בצורה של שבבים קטנים ומתקבלת צורה תלת מימדית מדויקת ביעילות מרבית ותוך זמן קצר. מאחר ותהליך התכנון הוא ממוחשב, התכנה שומרת את נתוני הדגם וניתן לייצר אותו בכמות הנדרשת בכל זמן.
<h2>תהליך התכנון והייצור בשיטת כרסום CNC</h2>
<strong>תכנון מוקדם</strong>. בשלב הראשון מתקבל שרטוט של החלק אותו אנחנו רוצים ליצר. שרטוט זה יכלול את כל המידות והדרישות ליצירת החלק. בשלב הבא נבנה מודל תלת מימדי של החלק באמצעות תוכנה מיוחדת ייעודית. לאחר מכן יוגדר התהליך הטכנולוגי שבו יתבצע ייצור החלק ותיקבע סדרת הפעולות הדרושה לצורך העניין. פעולות אילו יכתיבו למעשה את בחירת המכונות בהן ייעשה השימוש בתהליך הייצור.

<strong>בחירת המכונות</strong> היא מלאכת מחשבת וצריכה להיעשות באופן מקצועי, תוך כדי התייחסות להיבטים רבים ומניעת מצב של בזבוז משאבים יקרים, דבר שיכול להוזיל את עלותו של המוצר המוגמר באופן משמעותי. היא דורשת ניסיון רב והיכרות טובה עם מגוון המכונות, אופן תפיסת החלק על ידי המכונה שהוא תורה בפני עצמה, ועוד המון דקויות שמשתנות מפרויקט לפרויקט ודורשות התייחסות ופתרונות של מומחה באופן פרטני.

<strong>כתיבת התכנית</strong> מהווה את השלב הבא שמטרתו להגדיר למכונה את מה שהיא צריכה לעשות, באיזו כלי, מהירות וסדר פעולות. למכונות CNC שפות תכנות ייעודיות, חלקן אוניברסליות ונמצאות בשימוש כבר שנים רבות, יש כאילה שפותחו לאחרונה ומאפשרות עבודה מהירה יותר ופחות מסורבלת. לאחר סיום כתיבת התכנית נהוג לעשות סימולציה אשר תציף בעיות או טעויות שניתן לתקן בפשטות בשלב זה על ידי התאמת התכנות.

&nbsp;