שלום,
קוראים לי אור פוקס, ואני מתכנן שינויים קלים ברכב שברשותי.
אשמח להצעתכם לחריטת מאריך בורג, או פתרון אחר שתדעו להציע, אסביר:
כתוצאה מהחלפת CoilOvers (מערכת קפיצים ובולמי זעזועים מתכווננת) הרכב גם יונמך מעט. ההנמכה תשפיע על זוויות המתלה באופן המתואר באיורים המצורפים, ובצורות נוספות. לכן בכוונתי לכוון את גובהו למקסימום האפשרי כדי שתהיה השפעה מינימלית על זוויות המתלה, עד שיהיה באפשרותי לתקן את הזוויות.
קיימים בשוק חלקי חילוף איכותיים המיועדים לתקן זוויות אלו של: זרוע המתלה התחתונה, זווית מוט הקישור למוט הפיתול, והפרש השיפוע שבין זרוע ההיגוי לזרוע המתלה.
שאר הזוויות ככל הנראה ניתנות לכיול מיטבי גם עם הציוד המקורי.
מצאתי מוטות קישור מתכווננים מיצרן אמין (WhiteLine) אך איני מוצא מחברים כדוריים לדגם הרכב שלי אצל אף יצרן.
בין המחבר הכדורי המקורי למחבר המתקן את זווית ההיגוי, ההבדל הרלוונטי הוא רק באורך הבורג. וזה נכון גם לגבי זרוע המתלה וגם לגבי זרוע ההיגוי.

לצערי לא הצלחתי למצוא מידות לחלקים המקוריים אך יש לי את מספרי היצרן שלהם:
מחבר כדורי לזרוע מתלה תחתונה: Honda 51220TBAA01
סופית זרוע היגוי אופציה 1: Honda 53540TBAA01
סופית זרוע היגוי אופציה 2: Honda 53560TBAA01
אני מקווה שאתם כן תצליחו לאתר את מידות הפריטים המקוריים, במידה ולא, אנסה למדוד בפועל על הרכב.

לחידוד, המטרה היא להאריך את הברגים של המחברים הכדוריים על מנת למקם אותם בנקודה נמוכה יותר ביחס לגלגל, בהתאם להנמכת השלדה. גודל ההנמכה כ-2~5 ס"מ.

ד"א, מדובר בהונדה סיוויק 2018 האצ'בק ברמת גימור SPORT (שייך לשוק האירופאי EUDM) וקוד המרכב הוא FC.